Id-Deċiżjoni tal-Kunsill
tad-19 ta' Diċembru, 1994,
dwar il-konklużjoni ta' Ftehim, permezz ta' skambju ta' ittri dwar l-emenda għall-Ftehim dwar is-sajd bejn il-Komunità Ekonomika Ewropea, fuq naħa l-waħda, u l-Gvern tad-Danimarka u l-Gvern lokali ta' Greenland, fuq in-naħa l-oħra
(94/829/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 43 tiegħu, flimkien ma' l-ewwel sub-paragrafu ta' l-Artikolu 228(3),
Wara li kkunsidra il-proposta tal-Kummissjoni [1],
Wara li kkunsidra l-opinjoni tal-Parlament Ewropew [2],
Billi il-Ftehim dwar is-sajd bejn il-Komunità Ekonomika Ewropea, fuq naħa, u l-Gvern tad-Danimarka u l-Gvern lokali ta' Greenland, fuq l-oħra, iffirmat fit-13 ta' Marzu 1984 [3], jeskadi (jagħlaq) fil-31 ta' Jannar 1995;
Billi skond l-Artikolu 15, fin-nuqqas ta' terminazzjoni tal-Ftehim minn waħda mill-Partijiet, il-Ftehim għandu jkun estiż għal perjodu ieħor ta' sitt snin;
Billi saru taħditiet bil-għan li jkun emendat il-Ftehim biex jinkludi dispożizzjonijiet dwar il-promozzjoni tat-twaqqif ta' negozji konġunti u intrapriżi konġunti fis-settur tas-sajd bejn sidien ta' bastimenti fil-Komunità u intrapriżi fi Greenland;
Billi huwa fl-interess tal-Komunità Ewropea li tapprova l-Ftehim permezz ta' skambju ta' ittri li jemenda l-Ftehim dwar is-sajd,
IDDEĊIEDA KIF ĠEJ:
Artikolu 1
Il-Ftehim permezz ta' skambju ta' ittri dwar l-emenda għall-Ftehim dwar is-sajd bejn il-Komunità Ekonomika Ewropea, fuq naħa l-waħda, u l-Gvern tad-Danimarka u l-Gvern lokali ta' Greenland, fuq in-naħa l-oħra, huwa b'dan approvat f'isem il-Komunità Ewropea.
It-test tal-Ftehim huwa mehmuż ma' din id-Deċiżjoni.
Artikolu 2
Il-President tal-Kunsill huwa b'dan awtorizzat li jaħtar l-persuni bis-setgħa li jiffirmaw il-Ftehim permezz ta' skambju ta' ittri biex jorbtu lill-Komunità.
Artikolu 3
Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej.
Magħmul fi Brussel, 19 ta' Diċembru, 1994.